CELEX: C2005/006/91
Language: fi
Date: 2005-01-08 00:00:00
Title: Asia T-464/04: Impalan 3.12.2004 Euroopan yhteisöjen komissiota vastaan nostama kanne

8.1.2005   
            
            
               FI
            
            
               Euroopan unionin virallinen lehti
            
            
               C 6/46
            
         Impalan 3.12.2004 Euroopan yhteisöjen komissiota vastaan nostama kanne
   (Asia T-464/04)
   (2005/C 6/91)
   Oikeudenkäyntikieli: englanti
   Impala, Bryssel (Belgia) on nostanut 3.12.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat S. Crosby ja J. Golding.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa kokonaisuudessaan komission 19.7.2004 tekemän päätöksen asiassa nro COMP/M.3333 – Sony/BMG
            
         
               —
            
            
               toissijaisesti kumoaa riidanalaisen päätöksen sikäli kuin se koskee kaikkia seuraavia seikkoja tai yhtä niistä:
               
                           —
                        
                        
                           yhteinen määräävä markkina-asema verkkovälitteisen musiikin lisenssimarkkinoilla
                        
                     
                           —
                        
                        
                           jakamaton määräävä markkina-asema verkkovälitteisen musiikin jakelumarkkinoilla
                        
                     
                           —
                        
                        
                           osapuolten musiikkikustannustoiminnan yhteensovittaminen
                        
                     
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja on kansainvälinen etujärjestö, jonka tehtävänä on jäsentensä, jotka ovat itsenäisiä levy-yhtiöitä, yleisen edun edistäminen. Se vaatii komission sellaisen päätöksen kumoamista, jolla hyväksyttiin sulautuma maailmanlaajuista musiikkitallennetoimintaa harjoittavien Bertelsmann AG:n ja Sony Corporation of American välillä.
   Kanteensa tueksi kantaja väittää, että kun komissio antoi luvan sulautumaan, se rikkoi EY 253 artiklaa, EY 81 artiklan 1 kohtaa, asetusta 4064/89 (1) sekä näiden soveltamista koskevia säädöksiä, ja teki ilmeisiä arviointivirheitä
   
               —
            
            
               katsomalla, että musiikkitallennemarkkinoilla ei ollut yhteistä määräävää markkina-asemaa ennen sulautumaa
            
         
               —
            
            
               katsomalla, että sulautuma ei vahvistanut olemassa ollutta yhteistä määräävää markkina-asemaa kyseisillä markkinoilla
            
         
               —
            
            
               katsomalla, että sulautumalla ei luotaisi yhteistä määräävää markkina-asemaa musiikkitallennemarkkinoilla, verkkovälitteisen musiikin lisenssimarkkinoilla tai verkkovälitteisen musiikin jakelumarkkinoilla
            
         
               —
            
            
               katsomalla, että sulautuma ei johtaisi osapuolten musiikkikustannustoiminnan yhteensovittamiseen.
            
         
      (1)  EYVL L 395, s. 1.